Strange Days (album)

Strange Days er det andre studioalbumet av det amerikanske rockebandet The Doors, utgitt i september 1967. Albumet består av sanger skrevet i 1965 og 1966, men som ikke fikk plass på debutalbumet The Doors. 

Albumet solgte til gullplate og kom på 3.-plass på Billboard 200 i USA, men bandet og produsent Paul A. Rothchild var likevel skuffet over at det ikke solgte mer. De mente albumet var en kunstnerisk og kreativ suksess, og at det var bedre enn noe av det The Beatles hadde gitt ut. En medvirkende årsak til at albumet ikke solgte så mye som forventet, var at det ikke ble gitt ut noen singler. Senere har albumet blitt sertifisert til platina i USA.

Flere av The Doors' mest kjente sanger finnes på dette albumet, som blant andre tittellåten «Strange Days», «People Are Strange», «Love Me Two Times», «Moonlight Drive» og «When the Music's Over». Strange Days kom i 2003 på 402.-plass på musikkmagasinet Rolling Stones liste over «Tidenes 500 beste album».

Sporliste
Alle sangene er skrevet av Jim Morrison, Ray Manzarek, Robbie Krieger og John Densmore.
   Side en
«Strange Days» – 3:11
«You're Lost Little Girl» – 3:03
«Love Me Two Times» – 3:18
«Unhappy Girl» – 2:02
«Horse Latitudes» – 1:37
«Moonlight Drive» – 3:05
Side to
«People Are Strange» – 2:13
«My Eyes Have Seen You» – 2:32
«I Can't See Your Face in My Mind» – 3:26
«When the Music's Over» – 10:58
Bonusspor på 40-årsjubileumsutgave
«People Are Strange» (alternativ versjon) – 1:57
«Love Me Two Times» (opptak 3) – 3:19

Personell
Jim Morrison – vokal
Ray Manzarek – orgel, klavinett på «Love Me Two Times», marimba, Fender Rhodes, keyboardbass på spor 5 
Robby Krieger – gitarer
John Densmore – trommer, perkusjon
Douglass Lubahn – bassgitar

Referanser

 Eksterne lenker 


Kategori:The Doors-album
Kategori:Musikkalbum fra 1967